इंस्टाग्राम पर लिखा- उसे मेरी मौत से खुशी होगी तो चलो उसे खुश करते हैं
Rajasthan Rajsamand Suicide Case - Young Man Killed Himself By Jumping From Elevated. एक तरफा प्यार में 22 साल के युवक ने एलिवेटेड पुलिया से छलांग लगाकर सुसाइड कर लिया। खुदकुशी से पहले उसने रील बनाकर पोस्ट की और स्टेटस शेयर किया- उसे मेरी मौत से खुशी होगी तो उसे खुश रहने दो।
एक तरफा प्यार में 22 साल के युवक ने एलिवेटेड पुलिया से छलांग लगाकर सुसाइड कर लिया। खुदकुशी से पहले उसने रील बनाकर इंस्टाग्राम पोस्ट की और स्टेटस शेयर किया- उसे मेरी मौत से खुशी होगी तो उसे खुश रहने दो।
सुसाइड के दौरान बाजार में मौजूद लोगों ने इसका वीडियो बना लिया। घटना राजसमंद के नाथद्वारा थाना क्षेत्र के NH-8 की बुधवार शाम की है।
मुंह पर रूमाल बांधा और कूद गया
पुलिस ने बताया कि पीपरड़ा नवा कुआं निवासी श्रवण सिंह उदयपुर के उदियापोल स्थित नटराज रेस्टोरेंट में काम करता था। मंगलवार को वह यह कहकर उदयपुर से निकला था कि घर पर काम है।
इसके बाद वह दोपहर करीब 3 बजकर 48 पर उदयपुर-राजसमंद हाईवे पर नाथद्वारा में आइकॉनिक गेट के सामने एलिवेटेड पुलिया पर पहुंचा। यहां करीब 18 मिनट तक वह टहलता रहा। बार-बार पुलिया के किनारे खड़ा होकर ऊंचाई को देखता।
इसके कुछ देर बाद ही वह पुलिया की दीवार पर चढ़ा और मुंह पर रूमाल बांधा। दीवार पर खड़े होकर दोनों हाथ फैलाए और चंद सेकेंड में ही वह पुलिया से नीचे गिर गया।
पुलिया के नीचे खड़े लोग वीडियो बना रहे थे। पुलिया से वह सर्विस रोड पर गिरा।
सुसाइड से पहले सोशल मीडिया पर शेयर की पोस्ट
युवक ने सुसाइड से पहले सोशल मीडिया पर शायरी लिखी थी। बताया जा रहा है कि अफेयर के चलते वह परेशान था। उसने लिखा था- उसे मेरी मौत से खुशी होगी...तो चलो फिर उसे खुश करते हैं।
इतना ही नहीं पुलिया से कूदने से पहले उसने एक सॉन्ग के साथ रील बनाकर पोस्ट की थी।
नटराज रेस्टोरेंट के मैनेजर मयंक ने बताया कि युवक 4 सालों से उसके रेस्टोरेंट पर ही रोटी बनाने का काम करता था। श्रवण का बड़ा भाई भी इसी रेस्टोरेंट में काम करता है।
ट्रॉमा सेंटर की बिजली हुई गुल
लोग युवक को ट्रॉमा सेंटर लेकर पहुंचे थे। डॉक्टरों ने युवक का प्राथमिक उपचार शुरू किया तो बिजली गुल हो गई। मोबाइल टाॅर्च की रोशनी में इलाज करने का प्रयास किया। 5 मिनट बाद युवक की मौत हो गई।